નકકી કરી લીધુ હતુઃ રેશમને સ્‍મશાને લઇ જવાનું રેશમને સાંકળે બાંધી સરજુ ચિલ્‍લાતો રહ્યો. કોઇએ કહ્યુઃ આ તારી મા નથી પણ ડાકણ છે ડાકણ ! આને આજરાતે તગેડવાની છે બસ્‍તીવાળા હલ્‍લો મચાવતા રહ્યાઃ ડાકણને કાઢો, હત્‍યારીને તગેડો. જોરૂભાએ વાડીએ આવીને જયસિંહને કહ્યુઃ તખ્‍તો તૈયાર છે ભેરવદા એકલો રેશમને લઇને મસાણે બસવાનો છે. ડાકડમરૂ વાગશે રેશમના શરીરમાં વાસ કરી ગયેલી ડાકણને દારૂ પાશે. બેભાન થઇ જાય પછી બાકીની વિધિના હકકદાર તમે. આ બધા મેસેજ મેરીયાએ આપ્‍યા. જયસિંહ ખડખડાટ હસ્‍યો..